jkorsvik/nowiki_second_scrape_merged huggingface dataset:
Bakreswar kraftverk

Bakreshwar kraftverk er et kullkraftverk 260 km fra Kolkata, ved byen Suri i delstaten Vest-Bengal i India. Det har en installert produksjonskapasitet på 1050 MW fordelt på fem like store blokker/turbiner. Operatør er det indiske selskapet West Bengal Power Development.
Anlegget ble utbygd i årene 1999–2007. Brenselstypen er kull.
Årlig produksjon i 2006–07 var totalt 4,47 TWh, og utslippene av CO2 var 5,54906 millioner tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in West Bengal»
Mellersta Finlands län

Mellersta Finlands län (finsk: Keski-Suomen lääni) er et historisk len i Finland. Lenet bestod i tidsrommet 1960–1997 og omfattet det nåværende landskapet Mellersta Finland.
Administrasjonssete i lenet var Jyväskylä. 
Mellersta Finlands län ble opprettet i 1960 ved at deler av Vasa län, Tavastehus län, Kuopio län og S:t Michels län ble sått sammen til et nytt len.
Følgende kommuner ble overført fra Vasa län: Jyväskylä, Jyväskylä landkommune, Kannonkoski, Karstula, Keuru, Kinnula, Kivijärvi, Konginkangas, Kyyjärvi, Laukas, Multia, Petäjävesi, Pihlajavesi, Pihtipudas, Pylkönmäki, Saarijärvi, Sumiainen, Suolahti, Toivakka, Uurainen, Viitasaari, Äänekoski og Äänekoski landkommune. 
Fra Tavastehus län ble overført: Jämsä, Jämsänkoski, Koskenpää, Korpilahti, Muurame og Säynätsalo,
fra Kuopio län ble overført: Hankasalmi og Konnevesi, mens 
fra S:t Michels län ble overført: Joutsa, Leivonmäki og Luhanka.
I 1974 ble også Kuhmois overført fra Tavastehus län.
Etter landskapsreformen i 1997 ble Mellersta Finlands län en del av Västra Finlands län.
Budge Budge kraftverk

Budge Budge kraftverk er et kullkraftverk i delstaten Vest-Bengal i India. Det har en installert produksjonskapasitet på 750 MW fordelt på tre like store blokker / turbiner. Operatør er det indiske selskapet West Bengal Power Development Corp Ltd. 
Anlegget ble utbygd i årene 1997–2009. Brenselstypen er kull. 
Årlig produksjon i 2006-07 var totalt 4,015 TWh, og utslippene av CO2 var 3,9931 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards - «Coal-Fired Plants in West Bengal» (PS: Bildet er riktig men beskrivelsen er feil, den gjelder Vijayawada kraftverk).
Santaldih kraftverk

Santaldih kraftverk er et kullkraftverk ved elva Damodar i delstaten Vest-Bengal i India. Det har en installert produksjonskapasitet på 730 MW fordelt på fire like store blokker/turbiner og én større blokk på 250 MW. Operatør er det indiske selskapet West Bengal Power Development Corp Ltd.
Anlegget ble utbygd i årene 1974–2009. Brenselstypen er kull.


== Eksterne lenker ==
Industcards – «Coal-Fired Plants in West Bengal»
Sagardighi kraftverk

Sagardighi kraftverk, også kjent under navnet Durgapur, er et kullkraftverk på vestbredden av elva Hooghly River i distriktet Murshidabad i delstaten Vest-Bengal i India. Det har en installert produksjonskapasitet på 600 MW fordelt på to like store blokker/turbiner. Et kinesisk anleggsselskap (Dongffang Electric) har under bygging en tredje blokk, kalt Durgapur, slik at effekten kommer opp i 900 MW. Operatør er det indiske selskapet West Bengal Power Development Corp Ltd.
Anlegget ble utbygd i årene 2000–2008. Det har utstyr bl.a fra kinesiske Dongfang Electric. Brenselstypen er kull. Anlegget er planlagt å bli utvidet med flere 500 MW-enheter i framtiden.
Årlig produksjon i 2006-07 var totalt 1,827 TWh, og utslippene av CO2 var 2,4748 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in West Bengal»
Thermal Power Projects - Dongfang Electric. Besøkt 11. september 2010.
Ivo Josipović

Ivo Josipović (født 28. august 1957 i Zagreb) er en kroatisk politiker og komponist. Han var Kroatias president fra 18. februar 2010 til 15. februar 2015.
Josipović representerer Kroatias sosialdemokratiske parti i nasjonalforsamlingen og stilte i desember 2009 til valg som Kroatias president. Han vant flest stemmer av de tolv kandidatene og gikk videre til andre valgomgang 10. januar 2010, der han møtte den uavhengige kandidaten Milan Bandić, som tidligere også tilhørte det sosialdemokratiske partiet. Josipović ble valgets vinner med 60,3 % av stemmene.Josipović er utdannet jurist fra Universitetet i Zagreb og har også utdanning fra musikkakademiet i Zagreb. Han er professor ved juridisk fakultet ved Universitetet i Zagreb og underviser også ved musikkakademiet. 


== Referanser ==


== Eksterne lenker ==
Valgkampside for presidentvalget
Milan Bandić

Milan Bandić (født 22. november 1955 i Grude i Bosnia-Hercegovina, død 28. februar 2021) var en kroatisk politiker. Han var borgermester i Zagreb, et verv han ble valgt til seks ganger, sist i mai 2017. 
Bandić hadde sin maktbase i Kroatias hovedstad Zagreb. Han ble første gang borgermester for Kroatias sosialdemokratiske parti i 2000 og ble gjenvalgt året etter. I 2002 ble han tvunget til å gå av etter at han var innblandet i en trafikkulykke, men han kom tilbake ved valget i mai 2005 og ble igjen borgermester, fortsatt for det sosialdemokratiske partiet. Sosialdemokratene vant på nytt valget i mai 2009 og Bandić startet på sin fjerde periode som borgermester.
Bandić forsøkte å bli leder i Kroatias sosialdemokratiske parti, men uten å lykkes. I 2009 hadde han ambisjoner om å bli sosialdemokratenes kandidat til presidentvalget, men tapte den interne nominasjonen til Ivo Josipović, som fikk nærmere 65 % av stemmene i sosialdemokratenes første interne primærvalg. Da han kunngjorde at han likevel ville stille som presidentkandidat mot sosialdemokratenes offisielle kandidat, ble han i november 2009 ekskludert fra det sosialdemokratiske partiet. 
I første valgomgang av presidentvalget 27. desember 2009 fikk Bandić nest flest stemmer av de tolv kandidatene og gikk videre til andre valgomgang 10. januar 2010, på bekostning av Andrija Hebrang fra det konservative Kroatias demokratiske union, som kom på tredjeplass. I andre valgomgang møtte Bandić sosialdemokratenes kandidat Ivo Josipović. Sosialdemokraten Josipović ble valgets vinner med 60,3 % av stemmene.


== Referanser ==


== Eksterne lenker ==
Valgkampside for presidentvalget
Badarpur kraftverk

Badarpur kraftverk er et kullkraftverk i delstaten Delhi i India. Det har en installert produksjonskapasitet på 720 MW fordelt på fem blokker/turbiner. Operatør er det indiske selskapet National Thermal Power.
Anlegget ble utbygd i årene 1973–1981. Brenselstypen er steinkull.
Årlig produksjon i 2006–07 var totalt 4,879 TWh, og utslippene av CO2 var 5,5349 millioner tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in India – other states»
Dadri kullkraftverk

Dadri kullkraftverk er et kullkraftverk i delstaten Delhi i India. Det har en installert produksjonskapasitet på 840 MW fordelt på fire like store blokker / turbiner. Operatør er det indiske selskapet National Thermal Power Corp Ltd.
Anlegget ble utbygd i årene 1991–1994. Brenselstypen er kull.
Dette anlegget må ikke forveksles med det olje- og gassfyrte Dadri kraftverk i delstaten Uttar Pradesh.
Årlig produksjon i 2006-07 var totalt 6,517 TWh, og utslippene av CO2 var 6,4072 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in India – other states»
Bokaro kraftverk

Bokaro kraftverk er et kullkraftverk  ved Bokaro Steel City i delstaten Jharkhand i India. Det har en installert produksjonskapasitet på 810 MW fordelt på 8 blokker / turbiner. I alt blir 302 MW brukt til kraftproduksjon og resten til varmedamp-produksjon. Operatør er det indiske selskapet Bokaro Power Supply Comp Ltd. (BPSCL), hhvor også Damodar Valley Corp er en av deleierne. 
Anlegget ble utbygd i årene 2000–2007. Brenselstypen er kull. 
Årlig produksjon i 2006-07 var totalt 2,957 TWh, og utslippene av CO2 var 4,1172 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
BPSCL – «Capacity»
Mont des Arts

Kunstberget (nederlandsk, uttales (ˈkʏnzdbɛrç) eller Mont des Arts (fransk, mɔ̃dɛzaʀ), betyr «kunstens fjell/bakke», er et historisk sted midt i Brussel, Belgia.
Området ble laget i anledning Expo som ble holdt i Brussel i 1910. Det bestod av en park og et monument formet som en trapp med fontener, som rant ned den lille bakken fra Place Royale ned til Boulevard de l'Empereur/Keizerslaan.
Det opprinnelige området ble ødelgt i løpet av all byggingen som ble utført etter krigen, Brusseliseringen, mellom 1954 og 1965. Området måtte vike for store, geometriske og postmoderne bygninger som Det Kongelige Bibliotek i Brussel og Kongresspalasset.
Mont des Arts har en av de fineste utsiktene i Brussel. Fra utsiktspunktet på haugen kan man se Rådhuset i Brussel på Grand-Place helt klart. På en klar dag kan men til og med se Koekelbergbasilikaen og Atomiumet.
Det finnes store turistattraksjoner innen gåavstand fra Kunstberget: Musikkinstrumentmuesum, Koninklijke Musea voor Schone Kunsten van België, det Kongelige palasset i Brussel og byens katedral.

		


== Eksterne lenker ==
(en) Kunstberg/Mont des Arts – kategori av bilder, video eller lyd på Commons 
(en) The Mont des Arts på Brussels Tourist Board-nettsted
Mer de Glace

Mer de Glace (dvs Ishav) er Frankrikes og Mont Blanc-gruppens største isbre. Breen er 5,6 kilometer lang og 200 meter tykk med et areal på 40 km², og er den fjerde største breen i Alpene.
Det egentlige Mer de Glace får tilførsel fra Glacier Leschaux og Glacier du Tacul, og de får i sin tur tilførsel fra Glacier du Géant og breene i Vallée Blanche. Til sammen danner de alle Mer de Glace i utvidet forstand. Systemet strekker seg fra 3 900 moh til 1 400 moh over ca. 12 km, og varierer mellom 700 og 1950 m i bredde. Maksimal istykkelse er 420 m. Øverst beveger breen seg med mer enn 120 meter i året, snitthastigheten er 90 m i året (tilsvarer en cm i timen), noe som er svært hurtig for en Alpebre. De mørke og lyse «årringene» som går på tvers av fallretningen er karakteristisk for Mer de Glace.  I perioder med stor sprekkdannelse skapes det isblokker med forskjellig høyde etter hvor de blir dannet; de kan bli opp til 50 meter høye. På grunn av dalens utformingen oppstår de alltid på de samme elvekantene.
Tidligere fløt breen over et brattheng og ned i Chamonix-dalen. Denne bretunga ble kalt Glacier des Bois og var en severdighet i det gamle Chamonix. Mer de Glace har trukket seg tilbake de siste 150 årene, og er nå over to kilometer kortere og (ved Montenvers-banen) 130 meter tynnere. For tiden går en svevebane fra Montenvers og ned på breen, men tidligere var atkomsten til breen så lett at lokalbefolkningen kunne føre sauer over her.
Fjellklatrere går over breen for å komme til hyttene Charpoua, Talefre, Leschaux, Requin og Envers les Aiguilles, det vil si for nesten hele Mont Blanc-gruppen. Om vinteren og våren fører den mye brukte Vallée Blanche-nedfarten, en merket, men upreparert skiløype fra Aiguille du Midi-banen over Mer de Glace og tilbake til Chamonix.
Mer de Glaces breelv kalles Arveyron. Da bretunga lå i dalbunnen ved Chamonix rant Arveyron ut av en lett tilgjengelig breport som var et yndet motiv for malere og senere fotografer.
Électricité de France benytter til visse tider av året brevannet fra Mer de Glace til produksjon av vannkraft. Tunneler under isbreen fører vann fra bunnen av breen ned til vannkraftverket lenger nede i dalen. Når vannet har passert kraftverket slippes det ut lengre nede i Arveyron.


== Eksterne lenker ==
(en) (de) (fr) Fluctuations of the “Mer de Glace” AD 1500–2050 fra Zeitschrift für Gletscherkunde und Glazialgeologie 2005/2006  (PDF-fil; 212 kB)
(de) Endringer i Mer de Glaces lengde med diagram og bilder (PDF-fil; 4,00 MB)
(fr) Historiske og aktuelle bilder
Laponiahalvøya

Laponiahalvøya er en halvøy på nordsiden av Nordaustlandet på Svalbard. Halvøya ligger øst for Brennevinsfjorden og vest for Nordenskiöldbukta.
Luftskipet «Italia» under ledelse av Umberto Nobile havarerte på vei tilbake til Ny-Ålesund, hvor seks omkom og 10 var strandet med gondolen på den drivende pakkisen. En av de største internasjonale redningsaksjonen i polare strøk noensinne ble iverksatt, hvor over 1500 mennesker fra syv ulike nasjoner deltok. Kapp Rubin på Laponiahalvøya ble brukt som base for redningsaksjonen. Kartene over Nordaustlandet var på den tiden dårlige og upresise, og de som deltok i redningsaksjonen hadde ikke kommunikasjonsutstyr, ingen riktige kart og ingen hjelp utenfra. Under redningsaksjonen omkom blant annet Roald Amundsen sammen med mannskapet i det franske Latham 47-flyet et sted utenfor Bjørnøya. Det skulle gå 48 dager før alle de overlevende fra luftskipet «Italia» hadde blitt hentet ut fra den drivende pakkisen.


== Eksterne lenker ==
Laponiahalvøya Stadnamn i norske polarområde, Norsk polarinstitutt
Carlsbad Caverns nasjonalpark

Carlsbad Caverns nasjonalpark er en nasjonalpark og et verdensarvområde i Guadalupe Mountains sørøst i delstaten New Mexico i USA. Parken ble etablert 14. mars 1930 og er på 189 km². Den viktigste naturattraksjonen i nasjonalparken er grotten Carlsbad Caverns som nasjonalparken er oppkalt etter. 
Carlsbad Caverns omfatter et stort grottekammer, The Big Room, et naturlig kalksteinskammer som er 1200 meter langt og 190 meter bredt og over 100 meter på det høyeste. Det er det tredje største grotterommet i Nord-Amerika og det sjuende største i verden.Parken hadde 407 367 besøken de i 2006. Nasjonalparken ble ført opp på UNESCOs liste over verdens kultur- og naturarvsteder i 1995. Omtrent to tredjedeler av parken har blitt vernet som villmarksområde for å hindre fremtidige inngrep. Parken har også to attraksjoner som er oppført i National Register of Historic Places: The Caverns Historic District og Rattlesnake Springs Historic District. 
Grotten kan oppleves på egen hånd gjennom den naturlige åpningen, eller man kan ta heisen direkte til et rom 230 meter under bakkenivå. Inngangen til parken ligger ved US Highway 62/180, om lag 29 km sørvest for Carlsbad, New Mexico.


== Se også ==
Nasjonalparker i USA


== Eksterne lenker ==
(en) Offisielt nettsted 
(en) Carlsbad Caverns National Park – kategori av bilder, video eller lyd på Commons 
(en) Carlsbad Caverns National Park – galleri av bilder, video eller lyd på Commons
Capitol Reef nasjonalpark

Capitol Reef nasjonalpark er en nasjonalpark i den sørlige delen av delstaten Utah, USA. Parken ble etablert 18. desember 1971, og er på 978.95 km² (160 km lang og relativt smal). Fra mai til september er den mest populære besøkstiden for turister og parken hadde 617,208 besøkede i 2009.
Aktiviteter i parken omfatter blant annet fotturer, ridning og guidede kjøreturer. Terrengsykling er forbudt i parken, men det finnes mange turløyper rett utenfor parken. Overnatting og camping i parken krever innhenting av tillatelse fra nasjonalparken på forhånd. 
Området ble oppkalt etter de hvite kuplene og klippene av Navajo-sandstein, som ser litt ut som United States Capitol-bygningen, som går fra Fremont River til Pleasant Creek på Waterpocket Fold. 


== Se også ==
Nasjonalparker i USA


== Eksterne lenker ==
(en) Offisielt nettsted 
(en) Capitol Reef National Park – kategori av bilder, video eller lyd på Commons 
(en) Capitol Reef National Park – galleri av bilder, video eller lyd på Commons
Fauskangertunnelen

Fauskangertunnelen er en 58 m lang veitunnel på fylkesvei 562 i Askøy kommune i Vestland. Tunnelen ligger mellom Fromreide og Fauskanger.


== Se også ==
Veitunneler i Norge
Ixil

Ixil er et mayisk språk. Det snakkes av rundt 70 000 mennesker og er hovedspråket i Ixiltriangelet – de tre landsbyene San Juan Cotzal, Santa María Nebaj og San Gaspar Chajul – i El Quiché i Guatemala. Ixil består av tre dialekter som er såpass forskjellige at noen mener at det dreier seg om tre ulike språk.


== Eksterne lenker ==
Ixil hos Ethnologue
Hirakud kraftverk

Må ikke forveksles med Hirakud vannkraftverkHirakud kraftverk er et kullkraftverk knyttet til aluminiumsmelteverket Hirakud Smelter i delstaten Orissa i India. Det har en installert produksjonskapasitet på 368 MW fordelt på fire blokker/turbiner. Operatør er det indiske selskapet Hindalco Industries.
Anlegget ble utbygd i årene 1994–2008. Brenselstypen er kull.


== Eksterne lenker ==
Industcards – «Coal-Fired Plants in India – other states»
Kahalgaon kraftverk

Kahalgaon kraftverk er et kullkraftverk ved Ganges i delstaten Bihar i India. Det har en installert produksjonskapasitet på 2330 MW fordelt på syv blokker/turbiner. Operatør er det indiske selskapet National Thermal Power Corp Ltd. 
Anlegget ble utbygd i årene 1992–2008. Brenselstypen er kull. 
Årlig produksjon i 2006-07 var totalt 6,031 TWh, og utslippene av CO2 var 6,073 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in India – other states»
Rihand kraftverk

Rihand kraftverk er et kullkraftverk i delstaten Uttar Pradesh i India. Det har en installert produksjonskapasitet på 2000 MW fordelt på to like store blokker / turbiner. Operatør er det indiske selskapet National Thermal Power Corp Ltd. 
Anlegget ble utbygd med 1000 MW i årene 1988–1989. Det ble installert ytterligere 2 x 500 MW turbiner med kokere i 2005. Brenselstypen er steinkull. 
Årlig produksjon med superkritiske turbner i 2006-07 var totalt 15,055 TWh, og utslippene av CO2 var 14,3434 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in India – other states»
Singrauli kraftverk

Singrauli kraftverk er et kullkraftverk ved Rihandreservoaret i delstaten Uttar Pradesh i India. Det har en installert produksjonskapasitet på 2050 MW fordelt på syv blokker/turbiner. Operatør er det indiske selskapet National Thermal Power Corp Ltd. 
Anlegget ble utbygd i årene 1982–1987. Brenselstypen er steinkull. 
Årlig produksjon i 2006-07 var totalt 13,627 TWh, og utslippene av CO2 var 13,3665 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in India – other states»
Unchahar kraftverk

Unchahar kraftverk er et kullkraftverk ved Rihandreservoaret i delstaten Uttar Pradesh i India. Det har en installert produksjonskapasitet på 1050 MW fordelt på fem like store blokker/turbiner. Operatør er det indiske selskapet National Thermal Power Corp Ltd. 
Anlegget ble utbygd i årene 1988–1999. ved utbyggingens trinn III ble det fra 2006 satt i drift ytterligere en 210 MW-turbin, slik at effekten ble økt fra 840 MW til 1050 MW. Brenselstypen er kull. 
Årlig produksjon i 2006-07 var totalt 6,942 TWh, og utslippene av CO2 var 6,9181 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in India – other states»
Tau Devi Lal kraftverk

Tau Devi Lal kraftverk, også kjent som Panipat kraftverk, er et kullkraftverk ved Rihandreservoaret i delstaten Haryana i India. Det har en installert produksjonskapasitet på 500 MW i enhetene 7 og 8, fordelt på to like store blokker/turbiner. Operatør er det indiske selskapet National Thermal Power Corp Ltd.
Anlegget ble utbygd i årene 2004–2005. Utbyggingstiden fra kontraktsinngåelse til ferdig installasjon var bare 34 måneder. Brenselstypen er kull.
Årlig produksjon i 2006-07 var totalt 8,963 TWh, og utslippene av CO2 var 10,5365 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in India – other states»
Sakapultekisk

Sakapultekisk (sakapulteko) er et mayisk språk som snakkes av rundt 15 000 mennesker i Sacapulas i det guatemalske departementet El Quiché.


== Eksterne lenker ==
Sakapultekisk hos Ethnologue
Pokomchi

Pokomchi (poqomchi') er et mayisk språk som snakkes av omtrent 92 000 mennesker i enkelte kommuner i Baja Verapaz og Alta Verapaz i Guatemala. Språket er nært beslekta med pokomam. Det er to hoveddialekter av pokomchi: østlig og vestlig.


== Eksterne lenker ==
Pokomchi hos Ethnologue
Vindhyachal kraftverk

Vindhyachal kraftverk er et kullkraftverk  i delstaten Madhya Pradesh i India. Dette er landets største kraftverk målt i installert effekt. Det har en installert produksjonskapasitet på 3260 MW fordelt på 6+4 blokker/turbiner à hhv 210 MW og 500 MW hver. Operatør er det indiske selskapet National Thermal Power Corp Ltd. 
Anlegget ble utbygd i årene 1987–2007, med russisk teknologi. Brenselstypen er bitumenøst kull. 
Årlig produksjon med superkritiske turbner i 2006-07 var totalt 9,289 TWh, og utslippene av CO2 var 9,0441 mill tonn.


== Se også ==
Liste over verdens største kullkraftverk


== Referanser ==


== Eksterne lenker ==
Industcards – «Coal-Fired Plants in India – other states»
I Got Rhythm

«I Got Rhythm» er en sang komponert av George Gershwin, gitt ut i 1930, med tekst av Ira Gershwin. Den har blitt en velkjent standardlåt. Sangen er en del av musikalen Girl Crazy, hvor vi også finner en annen hit; «Embraceable You». 
Hovedmotivet i «I Got Rhythm» bruker fire av de fem tonene i pentatoneskalaen, og består av en synkopert rytme, som starter et slag forsinket i første takt. Sangens akkordprogresjon har blitt forbilde for mange sanger, nærmest sammenlignbart med 12-takters bluesskjema, og er kjent som «Rhythm changes». Gershwin brukte temaet igjen i sitt siste klassiske konsertstykke Variations on «I Got Rhythm» i 1934, for piano solo og orkester. Sangen har blitt et ikon for Gershwinbrødrene, for swing, og for 1920-tallet.
Baroda kraftverk

Baroda kraftverk er et gasskraftverk i delstaten Gujarat i India. Det har en installert produksjonskapasitet på 305 MW fordelt på to omtrent like store blokker/turbiner. Operatør er det indiske selskapet Gujarat Industries Power.
Anlegget ble utbygd i årene 1992–1997. Brenselstypen er naturgass.


== Eksterne lenker ==
Industcards – «Gas Turbine and Combined-Cycle Power Plants in India – Gujarat»
Petrothrincidae

Petrothrincidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.


== Utseende ==
Små vårfluer, forvingens lengde 4–5 mm. Maksillarpalpene er fem-leddet hos begge kjønn.


== Levevis ==
Lite er kjent om biologien til disse vårfluene, som tilsynelatende er ganske sjeldne. Larvene lever trolig i rennende vann, siden de fleste voksne eksemplarer er funnet nær elver og bekker. Mange av artene er funnet i regnskog eller andre tropiske skoger, andre i fjellområder.


== Utbredelse ==
Familien er bare utbredt i Sør-Afrika (slekten Petrothrincus) og på Madagaskar (artene her ble tidligere regnet til slekten Gyrocarisa).


== Systematisk inndeling ==

Ekte insekter (Ectognatha)
Vingede insekter (Pterygota)
Holometabole insekter (Holometabola, «insekter med fullstendig forvandling»)
Vårfluer (Trichoptera)
Gruppen Integripalpia
Overfamilie Sericostomatoidea
Familie Petrothrincidae Scott, 1985
Slekten Petrothrincus Barnard, 1934 – 14 arter, 3 i Sør-Afrika og 11 på Madagaskar.


== Kilder ==
Johanson, K.A. og Oláh, J. (2006) Eleven new species of Sericostomatoidea from Madagascar (Trichoptera: Helicopsychidae, Petrothrincidae, Sericostomatidae). Zootaxa 1205: 1-30. [1]
Malm, T. og Johanson, K.A. (2005) Description of two new species of Gyrocarisa (Trichoptera: Petrothrincidae) from Madagascar. Zootaxa 1009: 15-20. [2]


== Eksterne lenker ==
(en) Petrothrincidae i Encyclopedia of Life 
(en) Petrothrincidae i Global Biodiversity Information Facility 
(en) Petrothrincidae hos ITIS 
(en) Petrothrincidae hos NCBI 
Petrothrincidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Tree of life - Vårfluer - engelskspråklig. Med fine bilder.
Sjekkliste over verdens vårfluer